钦定古今图书集成/理学汇编/文学典/第157卷 > 《徐师曾文体明辩》 > 《谢敕赉烛盘赏答齐国移文启》陈徐陵
## 钦定古今图书集成/理学汇编/文学典/第157卷 > 《徐师曾文体明辩》 > 《谢敕赉烛盘赏答齐国移文启》陈徐陵

昔班彪草移，阮瑀裁书，驰誉当年，遂无加赏。非常大
赉，始自今恩。虽贾逵之颂神雀，窦攸之对鼮鼠，汉臣
射覆之言，魏士投壶之赋，方其宠锡，独有光前；官烛
斯燃，更惭良吏。宵光可学，乃会耆年。臣职居南史，身
典东观，谨述私荣，传之方策。